title: 2005/674/EK: Padomes Lēmums (2005. gada 20. septembris), ar ko ieceļ divus Reģionu komitejas locekļus un četrus komitejas locekļa aizstājējus

text:
               1.10.2005

               LV

               Eiropas Savienības Oficiālais Vēstnesis

               L 256/49

      PADOMES LĒMUMS

   (2005. gada 20. septembris),
   ar ko ieceļ divus Reģionu komitejas locekļus un četrus komitejas locekļa aizstājējus
   (2005/674/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Īrijas valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK (1), ar ko ieceļ Reģionu komitejas locekļus un locekļa aizstājējus laikposmam no 2002. gada 26. janvāra līdz 2006. gada 25. janvārim.

               (2)

               Pēc Annette McNAMARA kundzes un Royston BRADY kunga atkāpšanās ir atbrīvojušās divas Reģionu komitejas locekļa vietas, un pēc Angela LUPTON kundzes, Vivian O’CALLAGHAN kundzes, P.J. COGHILL kunga un Catherine MURPHY kundzes atkāpšanās no amata ir atbrīvojušās četras locekļa aizstājēja vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2006. gada 25. janvārim, par Reģionu komitejas locekļiem ir iecelti:

               a)

               šādi komitejas locekļi:

                              Maria CORRIGAN kundze,

                              Dun Laoghaire-Rathdown Council locekle,
                           nomainot Annette McNAMARA kundzi;

                              Paul O’DONOGHUE kungs,

                              Kerry County Council loceklis,
                           nomainot Royston BRADY kungu;

               b)

               šādi komitejas locekļa aizstājēji:

                              Mary FREEHILL kundze,

                              Dublin City Council locekle,
                           nomainot Angela LUPTON kundzi;

                              Michelle MULHERIN kundze,

                              Mayo County Council locekle,
                           nomainot Catherine MURPHY kundzi;

                              Terry SHANNON kungs,

                              Cork City Council loceklis,
                           nomainot P.J. COGHILL kungu;

                              Barney STEELE kungs,

                              Longford County Council loceklis,
                           nomainot Vivian O’CALLAGHAN kundzi.

         2. pants
   Šo lēmumu publicē Eiropas Savienības Oficiālajā Vēstnesī.
   Šis lēmums stājas spēkā tā pieņemšanas dienā.

      Briselē, 2005. gada 20. septembrī

            Padomes vārdā —

            priekšsēdētāja

         M. BECKETT

      (1)  OV L 24, 26.1.2002., 38. lpp.


title: Komisijas Lēmums (1992. gada 23. decembris), ar ko izveido Padomdevēju komiteju koordinēšanai iekšējā tirgus jomā

text:
Svarīgs juridisks paziņojums

|

31993D0072

Oficiālais Vēstnesis L 026 , 03/02/1993 Lpp. 0018 - 0019 Speciālizdevums somu valodā: Nodaļa 1 Sējums 3 Lpp. 0006  Speciālizdevums zviedru valodā: Nodaļa 1 Sējums 3 Lpp. 0006

		Komisijas lēmums(1992. gada 23. decembris),ar ko izveido Padomdevēju komiteju koordinēšanai iekšējā tirgus jomā(93/72/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,tā kā Eiropas Ekonomikas kopienas dibināšanas līguma 8.a pants nosaka, ka laikā līdz 1992. gada 31. decembrim tiks pakāpeniski izveidots iekšējais tirgus, ko veido telpa bez iekšējām robežām, kur ir nodrošināta brīva preču, personu, pakalpojumu un kapitāla aprite;tā kā Padome jau ir pieņēmusi dažus pasākumus, lai risinātu iespējamos praktiskos sarežģījumus, kas varētu rasties pēc šādu robežkontroļu atcelšanas; tā kā arī pašas dalībvalstis ir veikušas dažus pasākumus;tā kā iekšējā tirgus izveidei par telpu bez iekšējām robežām ir vajadzīga cieša un efektīva sadarbība starp dalībvalstīm un Komisiju;tā kā Padomes 1992. gada 7. decembra Rezolūcijā par vienotā tirgus izveidi, dalībvalstis un Komisija tiek aicināta apsvērt vajadzību stiprināt sadarbību, lai atrisinātu visus praktiskus sarežģījumus, kas varētu rasties;tā kā esošie Kopienas pasākumi dažās nozarēs Komisijai jau paredz kārtību un/vai informācijas apmaiņu starp dalībvalstīm un Komisiju;tā kā šis pienākums ziņot, kā arī informācijas apmaiņas sistēmas neaptver visas nozares, kurās ir vajadzīga cieša un efektīva dalībvalstu un Komisijas sadarbība, veidojot iekšējo tirgu, lai it īpaši sākumposmos atrisinātu iespējamos praktiskos sarežģījumus;tā kā tāpēc ir vēlams, ka Komisijai dotu padomu dalībvalstu pārstāvju komiteja jautājumos, kur vajadzīga cieša un efektīva sadarbība, lai risinātu praktiskus sarežģījumus, kam steidzami jāpievērš uzmanība,IR PIEŅĒMUSI ŠĀDU LĒMUMU.1. pants1. Komisijā izveido Padomdevēju komiteju koordinēšanai iekšējā tirgus jomā, šeit turpmāk "Komiteja".2. Komitejā ir divi pārstāvji no katras dalībvalsts, un to vada Komisijas pārstāvis.2. pants1. Komiteja var apspriesties ar Komisiju par visiem praktiskiem sarežģījumiem, kas varētu rasties pēc 1993. gada 1. janvāra attiecībā uz iekšējā tirgus darbību, izņemot tos, uz kuriem attiecas darbības, kas veiktas saskaņā ar noteikumiem par ziņošanu Komisijai un/vai informācijas apmaiņu dalībvalstu un Komisijas starpā, un kuri izklāstīti visos citos piemērojamos Kopienas pasākumos vai noteikti saistībā ar esošo praktisko sadarbību Komisijas un dalībvalstu starpā.2. Komitejas loceklis var lūgt, lai Komisija apspriežas ar Komiteju jebkādā jautājumā, kas ir Komitejas kompetencē.3. pantsLai veicinātu Komitejas darbu, var izveidot darba grupas.4. pants1. Sekretariāta pakalpojumus Komitejai nodrošina Komisijas dienesti.2. Priekšsēdētājs var aicināt jebkuru personu, kuras tiešā kompetencē ir dienas kārtībā iekļautais jautājums, piedalīties apspriedē kā ekspertam. Eksperti piedalās apspriedē tikai attiecībā uz tiem jautājumiem, sakarā ar kuriem tie ir aicināti ierasties.3. Attiecīgo Komisijas dienestu pārstāvji piedalās Komitejas un darba grupu sanāksmēs.4. Komiteju sasauc Komisija, un tā sanāk Komisijas galvenajā mītnē.5. pants1. Komiteja apspriež jautājumus, par kuriem Komisija ir lūgusi sniegt atzinumu. Balsošanas nenotiek.2. Ja Komisija vēlas saņemt Komitejas atzinumu, tad tā var noteikt termiņu, kurā atzinums jāsniedz.3. Dalībvalstu pārstāvju izteiktos viedokļus protokolē.6. pantsNeierobežojot Līguma 214. panta noteikumus, ja Komisija informē Komiteju, ka lūgtais atzinums vai ierosinātais jautājums ir konfidenciāls, Komitejas locekļu un vajadzības gadījumā 4. panta 2. punktā minēto ekspertu pienākums ir neizpaust informāciju, ko tie uzzinājuši, darbojoties Komitejā vai darba grupās.7. pantsŠis lēmums stājas spēkā 1993. gada 1. janvārī.Briselē, 1992. gada 23. decembrīKomisijas vārdā —priekšsēdētāja vietnieksMartin Bangemann--------------------------------------------------


title: Padomes Lēmums (1995. gada 20. februāris) par atsevišķiem Eiropas Kopienas un atsevišķu trešo valstu nolīgumiem par tekstilizstrādājumu tirdzniecības pagaidu piemērošanu

text:
Svarīgs juridisks paziņojums

|

31995D0131

Oficiālais Vēstnesis L 094 , 26/04/1995 Lpp. 0001 - 0001

		Padomes Lēmums(1995. gada 20. februāris)par atsevišķiem Eiropas Kopienas un atsevišķu trešo valstu nolīgumiem par tekstilizstrādājumu tirdzniecības pagaidu piemērošanu(95/131/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 113. pantu saistībā ar 228. panta 2. punkta pirmo teikumu,ņemot vērā Komisijas priekšlikumu,tā kā Komisija Kopienas vārdā ir apspriedusi divpusējus nolīgumus vēstuļu apmaiņas veidā par esošo divpusējo nolīgumu, vienošanos un protokolu par tekstilizstrādājumu tirdzniecību ar atsevišķām trešām valstīm grozīšanu, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, kā to paredz Akts par pievienošanās nosacījumiem un Eiropas Savienības dibināšanas līgumu pielāgojumiem, kas pievienots 1994. gada Pievienošanās līgumam;tā kā šie divpusējie nolīgumi jāpiemēro pagaidu laikā no 1995. gada 1. janvāra, kamēr nav pabeigtas to noslēgšanai vajadzīgās procedūras, ar nosacījumu, ka partnervalstis veic atbilstošu nolīguma pagaidu piemērošanu,IR PIEŅĒMUSI ŠĀDU LĒMUMU.1. pantsDivpusējos nolīgumus vēstuļu apmaiņas veidā starp Eiropas Kopienu, no vienas puses, un attiecīgajām šā lēmuma pielikumā uzskaitītajām trešām valstīm, no otras puses, par esošo divpusējo nolīgumu, vienošanos un protokolu par tekstilizstrādājumu tirdzniecību ar atsevišķām trešām valstīm grozīšanu, lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, piemēro uz pagaidu laiku no 1995. gada 1. janvāra līdz to oficiālai noslēgšanai ar nosacījumu, ka partnervalstis veic atbilstošu nolīguma pagaidu piemērošanu.2. pantsParafēto nolīgumu teksti ir pievienoti šim lēmumam.Briselē, 1995. gada 20. februārīPadomes vārdā —priekšsēdētājsE. Alphandéry--------------------------------------------------PIELIKUMSVALSTU SARAKSTSARGENTĪNA | UNGĀRIJA | POLIJA |BANGLADEŠA | INDIJA | RUMĀNIJA |BALTKRIEVIJA | INDONĒZIJA | SINGAPŪRA |BRAZĪLIJA | MAKAO | SLOVĀKIJA |BULGĀRIJA | MALAIZIJA | DIENVIDKOREJA |ĶĪNA | MONGOLIJA | ŠRILANKA |ČEHIJA | PAKISTĀNA | UKRAINA |IGAUNIJA | PERU | URUGVAJA |HONKONGA | FILIPĪNAS | VJETNAMA |--------------------------------------------------


title: 2007/651/EK: Padomes Lēmums ( 2007. gada 1. oktobris ), ar ko ieceļ vienu Reģionu komitejas locekli no Vācijas un divus to aizstājējus no Vācijas

text:
               9.10.2007

               LV

               Eiropas Savienības Oficiālais Vēstnesis

               L 262/29

      PADOMES LĒMUMS

   (2007. gada 1. oktobris),
   ar ko ieceļ vienu Reģionu komitejas locekli no Vācijas un divus to aizstājējus no Vācijas
   (2007/651/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Vācijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc SPECKERT kundzes pilnvaru laika beigām ir atbrīvojusies viena Reģionu komitejas locekļa vieta. Pēc SPIESS kundzes un WISCHER kundzes pilnvaru laika beigām ir atbrīvojušās divas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, tiek iecelti:

               a)

               komitejas locekļi:

                           —

                              Reinhard LOSKE kungs, Senator für Umwelt, Bau, Verkehr und Europa der Freien Hansestadt Bremen, nomainot Sandra SPECKERT kundzi;

                     un

               b)

               komitejas locekļu aizstājēji:

                           —

                              Hermann KUHN kungs, Mitglied der Bremischen Bürgerschaft (Landtag), nomainot Iris SPIESS kundzi,

                           —

                              Manuela MAHNKE kundze, Mitglied der Bremischen Bürgerschaft (Landtag), nomainot Christine WISCHER kundzi.

         2. pants
   Šis lēmums stājas spēkā tā pieņemšanas dienā.

      Luksemburgā, 2007. gada 1. oktobrī

            Padomes vārdā —

            priekšsēdētājs

         M. LINO

      (1)  OV L 56, 25.2.2006., 75. lpp.


title: 2006/815/EK: Eiropas Parlamenta Lēmums ( 2006. gada 27. aprīlis ) par Eiropas Savienības 2004. finanšu gada vispārējā budžeta izpildes apstiprināšanu, VII iedaļa – Reģionu komiteja

text:
               6.12.2006

               LV

               Eiropas Savienības Oficiālais Vēstnesis

               L 340/43

         EIROPAS PARLAMENTA LĒMUMS
   (2006. gada 27. aprīlis)
   par Eiropas Savienības 2004. finanšu gada vispārējā budžeta izpildes apstiprināšanu, VII iedaļa – Reģionu komiteja
   (2006/815/EK)
   EIROPAS PARLAMENTS,

               —

               ņemot vērā Eiropas Savienības 2004. finanšu gada vispārējo budžetu (1),

               —

               ņemot vērā Eiropas Kopienu 2004. finanšu gada galīgos pārskatus – III sējums (N6–0027/2005 — C6–0363/2005),

               —

               ņemot vērā Revīzijas palātas gada pārskatu par 2004. finanšu gadu un to iestāžu atbildes, kurās veikta revīzija (2),

               —

               ņemot vērā Eiropas Revīzijas palātas atbilstīgi EK līguma 248. pantam nodoto ticamības deklarāciju (3),

               —

               ņemot vērā Padomes 2006. gada 14. marta ieteikumu (5971/2006 – C6-0092/2006),

               —

               ņemot vērā EK līguma 272. panta 10. punktu, kā arī 275. un 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50., 86., 145., 146. un 146. pantu,

               —

               ņemot vērā 1977. gada 21. decembra Finanšu regulu, kas piemērojama Eiropas Kopienu vispārējam budžetam (5),

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0115/2006),

               1.

               sniedz Reģionu komitejas ģenerālsekretāram apstiprinājumu par 2004. finanšu gada budžeta izpildi;

               2.

               izklāsta komentārus pievienotajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Padomei, Komisijai, Kopienu Tiesai, Revīzijas palātai, Eiropas Ekonomikas un sociālo lietu komitejai, Reģionu komitejai, Eiropas ombudam un Eiropas datu aizsardzības uzraudzītājam, kā arī nodrošināt to publicēšanu “Eiropas Savienības Oficiālajā Vēstnesī” (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV L 53, 23.02.2004.

      (2)  OV L 301, 30.11.2005., 1. lpp.

      (3)  OV C 301, 30.11.2005., 9. lpp.

      (4)  OV L 248, 16.9.2002., 1. lpp.

      (5)  OV L 356, 31.12.1977., 1. lpp.

    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/44

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Savienības 2004. finanšu gada vispārējā budžeta izpildes apstiprināšanu, VII iedaļa – Reģionu komiteja
   EIROPAS PARLAMENTS,

               —

               ņemot vērā Eiropas Savienības 2004. finanšu gada vispārējo budžetu (1),

               —

               ņemot vērā Eiropas Kopienu 2004. finanšu gada galīgos pārskatus – III sējums (N6–0027/2005 — C6–0363/2005),

               —

               ņemot vērā Revīzijas palātas gada pārskatu par 2004. finanšu gadu un to iestāžu atbildes, kurās veikta revīzija (2),

               —

               ņemot vērā deklarāciju par pārskatu ticamību un pakārtoto darījumu likumību un pareizību (3), kuru Revīzijas palāta ir iesniegusi saskaņā ar EK līguma 248. pantu,

               —

               ņemot vērā Padomes 2006. gada 14. marta ieteikumu (5971/2006 – C6-0092/2006),

               —

               ņemot vērā EK līguma 272. panta 10. punktu, kā arī 275. un 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50., 86., 145., 146. un 146. pantu,

               —

               ņemot vērā 1977. gada 21. decembra Finanšu regulu, kas piemērojama Eiropas Kopienu vispārējam budžetam (5),

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0115/2006),

               1.

               atzīmē, ka Reģionu komiteja pārvaldīja budžetu EUR 59 413 031 apmērā un tā izmantošanas līmenis bija 83,57 %;

               2.

               norāda uz Revīzijas palātas piezīmi gada pārskata 9. nodaļas 24. punktā, ka iekšējās kontroles standartus apstiprināja tikai 2004. gada novembrī; īpaši atzīmē, ka 2004. gadā veikto pēckontroļu un pārbaužu skaits nav bijis pietiekams;

               3.

               uzsver, ka Reģionu komiteja ir visvairāk kritizētā iestāde Revīzijas palātas gada pārskatā (9. nodaļas 4., 5., 6., 7., 9. punktā, 11. punkta a) un b) apakšpunktā un 13. punktā);

               4.

               pauž kritiku par to, ka iekšējās revīzijas funkciju veica pagaidu darbinieks, kuram bija atjaunojams īstermiņa līgums; pauž atzinību par pašlaik rasto risinājumu;

               5.

               atzīmē, ka saskaņā ar Budžeta kontroles komisijas 2006. gada 25. janvārī rīkotajā citu iestāžu uzklausīšanā saņemto informāciju, šo lietu pašlaik izmeklē Eiropas Birojs krāpšanas apkarošanai;

               6.

               atzīmē, ka Reģionu komitejas arodbiedrības apstrīd Reģionu komitejas pēdējo sanācijas pasākumu, kuru īstenoja, neņemot vērā atsevišķas jau iepriekšējās rezolūcijās par budžeta izpildes apstiprināšanu norādītās pretrunas;

               7.

               pauž nožēlu, ka Revīzijas palāta nevarēja ņemt vērā Reģionu komitejas gada darbības pārskatu, jo tas vēl nebija gatavs, kad Revīzijas palāta jau bija pabeigusi revīziju;

               8.

               gaida rezultātus Revīzijas palātas veiktajai revīzijai par visu to ēku iegādi un remontu, kuras kopīgi izmanto Reģionu komiteja un Eiropas Ekonomikas un sociālo lietu komiteja, tostarp par Belliard I un Belliard II ēku; uzskata, ka jāveic revīzija arī par Montoyer ēkas remontu; atzīmē, ka tajā laikā Parlaments ieteica veikt pirkumu; norāda, ka ēku īrēšana ievērojami samazinātu risku, ar kuru saskaras nelielas iestādes, un ka šis risinājums jāaplūko kā nopietna alternatīva turpmākajiem celtniecības projektiem; apstirpina, ka īstenotās politikas rezultātā, kas attiecas uz delikātiem pienākumiem, par infrastruktūru atbildīgās nodaļas vadītājs ir pārcelts citā amatā un pašreiz no jauna notiek kandidātu atlase šim amatam;

               9.

               aicina Revīzijas palātu, ņemot vērā Reģionu komitejas finanšu pārvaldības problēmas, sagatavot sīki izstrādātu analīzi par Reģionu komitejas vadības praksi attiecībā uz ārpusbudžeta uzskaiti salīdzinājumā ar citās iestādēs pieņemto praksi;

               10.

               atzīmē, ka, lai gan deleģētais kredītrīkotājs ticamības deklarācijā nenorādīja nekādas oficiālas atrunas, viņš minēto deklarāciju papildināja ar šādām piezīmēm:

                           —

                           deleģētais kredītrīkotājs (Reģionu komitejas jaunais ģenerālsekretārs) no Iekšējās revīzijas dienesta 2004. gadā neizmantoja konsultāciju un atbalsta iespējas pilnīgi, jo bija grūti noalgot darbiniekus ar nepieciešamajām prasmēm, kā arī 2003. gadā revīzija nebija veikta vispār;

                           —

                           jaunu ēku iegāde abām komitejām (Eiropas Ekonomikas un sociālo lietu komitejai un Reģionu komitejai) faktiski bija pabeigta, kad 2003. gada beigās amatu ieņēma jaunais ģenerālsekretārs; tādējādi lēmumi par līgumu un aprīkojumu jau bija pieņemti;

                           —

                           tālāk deleģētie kredītrīkotāji, kā arī iepriekšējas novērtēšanas veicēji nevarēja nodrošināt precīzus visu darbinieku algu aprēķinus, jo jaunā, Komisijas vadītā algu saraksta programma (NAP) ir nepilnīga;

                           —

                           deleģētais kredītrīkotājs min arī koriģēto pārskaitījumu plašu pārbaudi, ko pieprasīja pirms jauno Civildienesta noteikumu stāšanās spēkā;

               11.

               atzīst, ka nepilnības jaunajā algu saraksta programmā sagādāja problēmas ne tikai Reģionu komitejai, bet arī visām pārējām iestādēm; pauž cerību, ka pēc šī pārejas gada kopš šīs sistēmas ieviešanas jaunā algu saraksta programma darbosies bez aizķeršanās;

               12.

               uzskata, ka Reģionu komitejai galvenā uzmanība bija jāpievērš tam, ka bija svarīgi izveidot pilnīgi funkcionējošu iekšējās revīzijas dienestu 2004. gadā, apzinoties uzdevumus pēc paplašināšanās; atzīmē, ka īpaši svarīgi ir šādi uzdevumi: ievērojamais budžeta pieaugums 2004. gadā (par 50 %), darbinieku skaita pieaugums (par 63 %), jaunu locekļu ierašanās (par 43 %), jauno Civildienesta noteikumu finansiālā un reglamentējošā ietekme, jaunās Finanšu regulas turpmākā īstenošana, kā arī lielākās daļas Komitejas dienestu pārcelšana uz jaunajām ēkām (Belliard ielā 99-101 un Belliard ielā 68), kura notika 2004. gada jūnijā;

               13.

               atzīmē, ka Reģionu komiteja 2004. gadā grozīja noteikumus par ceļa izdevumu atlīdzināšanu, kā arī ceļa un uzturēšanās izdevumu izmaksu locekļiem; turklāt Reģionu komiteja reformēja Finanšu un administratīvo lietu komiteju, samazinot tās locekļu skaitu no 15 uz 8, un šī komiteja ir politisks veidojums Reģionu komitejā, kurš ir atbildīgs par nozīmīgiem finanšu vai administratīviem lēmumiem, piemēram, budžetu, budžeta izpildes apstiprinājumu un iekšējiem noteikumiem;

               14.

               atgādina, ka Briseles Apelācijas tiesas prokurors 2005. gada martā, ievērojot Eiropas Biroja krāpšanas apkarošanai konstatējumus, paziņoja, ka izbeidz tiesvedību nepietiekamu pierādījumu dēļ, un tādēļ nolēma slēgt lietu bez turpmākas rīcības, bet tomēr prasa, ņemot vērā to, ka Reģionu komiteja 2004. gadā nebija veikusi OLAF ziņojuma par krāpšanu un pārkāpumiem izpildes pārbaudi, lai tā pārtrauc avansa kontu sistēmas izmantošanu deputātu ceļa izdevumu segšanai un pieņem tādu pašu sistēmu kā Eiropas Ekonomikas un sociālo lietu komitejā.

      (1)  OV L 53, 23.02.2004.

      (2)  OV 301, 30.11.2005., 1. lpp.

      (3)  OV 301, 30.11.2005., 9. lpp.

      (4)  OV L 248, 16.09.2002., 1. lpp.

      (5)  OV L 356, 31.12.1977., 1. lpp.


title: 2010/330/CFSP: Padomes Lēmums 2010/330/KĀDP ( 2010. gada 14. jūnijs ) par Eiropas Savienības Integrēto tiesiskuma misiju Irākā, EUJUST LEX-IRAQ

text:
               15.6.2010

               LV

               Eiropas Savienības Oficiālais Vēstnesis

               L 149/12

         PADOMES LĒMUMS 2010/330/KĀDP
   (2010. gada 14. jūnijs)
   par Eiropas Savienības Integrēto tiesiskuma misiju Irākā, EUJUST LEX-IRAQ

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   tā kā:

               (1)

               Padome 2005. gada 7. martā pieņēma Vienoto rīcību 2005/190/KĀDP par Eiropas Savienības Integrēto tiesiskuma misiju Irākā EUJUST LEX
                   (1). Minētās vienotās rīcības, kas vēlāk grozīta un paplašināta, darbības termiņš beidzās 2009. gada 30. jūnijā.

               (2)

               Politikas un drošības komiteja (PDK) 2009. gada 24. martā piekrita pagarināt EUJUST LEX pilnvaru termiņu vēl uz 12 mēnešiem līdz 2010. gada 30. jūnijam. Šajā laikā EUJUST LEX līdztekus saviem galvenajiem darbiem bija jāveic izmēģinājuma fāze, tostarp pasākumi Irākā.

               (3)

               PDK 2010. gada 21. maijā piekrita pagarināt EUJUST LEX-IRAQ pilnvaru termiņu vēl uz 24 mēnešiem līdz 2012. gada 30. jūnijam. Šajā laikā EUJUST LEX-IRAQ vajadzētu pakāpeniski pārcelt savas darbības un attiecīgās struktūras uz Irāku, koncentrējoties uz specializētām mācībām, kaut arī turpinot veikt darbības ārpus valsts.

               (4)

               Misijas pilnvaras īsteno drošības situācijā, kura var pasliktināties un varētu kaitēt Līguma par Eiropas Savienību 21. pantā izklāstīto Kopējās ārpolitikas un drošības politikas mērķu sasniegšanai.

               (5)

               Misijas vadības un kontroles struktūrai nevajadzētu skart misijas vadītāja līgumsaistības ar Komisiju, īstenojot misijas budžetu,

         IR PIEŅĒMUSI ŠO LĒMUMU.
   1. pants
   Misija
   1.   Ar Vienoto Rīcību 2005/190/KĀDP izveidotās Eiropas Savienības Integrētās tiesiskuma misijas Irākā (“EUJUST LEX-IRAQ” vai “misija”) darbību turpina no 2010. gada 1. jūlija.
   2.   EUJUST LEX-IRAQ darbojas saskaņā ar mērķiem un citiem noteikumiem, kas iekļauti 2. pantā izklāstītajā pamatuzdevumā.
   2. pants
   Pamatuzdevums
   1.   EUJUST LEX-IRAQ turpina risināt Irākas krimināltiesību sistēmas steidzamākās vajadzības, nodrošinot mācības augsta un vidēja līmeņa ierēdņiem, kas ir iesaistīti augstākās vadības darbā un kriminālizmeklēšanā. Šo mācību mērķis ir uzlabot dažādo Irākas krimināltiesību sistēmā iesaistīto komponentu spējas, koordināciju un sadarbību.
   2.   EUJUST LEX-IRAQ veicina ciešāku sadarbību starp dažādiem Irākas krimināltiesību sistēmā iesaistītajiem subjektiem un stiprina augstāko un daudzsološāko, galvenokārt policijas, tiesu sistēmas un brīvības atņemšanas iestāžu ierēdņu vadības spējas, kā arī uzlabo ar kriminālmeklēšanu saistītās prasmes un kriminālizmeklēšanas procedūras, pilnībā ievērojot tiesiskumu un cilvēktiesības.
   3.   EUJUST LEX-IRAQ, ja drošības situācija un līdzekļi to atļauj, turpina nodrošināt stratēģiskas darbaudzināšanas un konsultēšanas darbības pamatojoties uz apstiprinātām Irākas vajadzībām un ņemot vērā citu starptautisku organizāciju klātbūtni, kā arī Savienības papildu vērtību šajā reģionā.
   4.   Mācības notiek Irākā un attiecīgajā reģionā, kā arī Savienībā. EUJUST LEX-IRAQ misijai ir biroji Briselē un Bagdādē, tostarp viena biroja nodaļa Basra, gatavojoties iespējamai biroja atvēršanai saskaņā ar atbilstīgu lēmumu. EUJUST LEX-IRAQ ir arī birojs Erbil (Kurdistānas reģions). Ņemot vērā situācijas izvērtējumu Irākā jauno pilnvaru īstenošanas laikā, misijas vadītājs un tā personāla lielākā daļa pārcelsies no Briseles uz Irāku un tiks izvietoti Bagdādē, tiklīdz situācija to atļaus.
   5.   Ņemot vērā drošības stāvokļa turpmāku attīstību Irākā un misijas darbību rezultātu Irākā, Padome izskata jauno pilnvaru īstenošanas rezultātus un pieņem lēmumu par misijas nākotni pēc 2012. gada 30. jūnija.
   6.   Misijas laikā attīsta efektīvas stratēģiskās un tehniskās partnerattiecības ar irākiešu partneriem, īpaši saistībā ar mācību programmas izstrādi plānošanas fāzē. EUJUST LEX-IRAQ darbībām būtu jāsaglabā sabalansēta Irākas iedzīvotāju pārstāvība, balstoties uz cilvēktiesībām un dzimumu līdztiesības pieeju. Dalībnieki aizvien rada iespēju piedalīties atbilstīgās valstī notiekošās darbībās, neatkarīgi no to norises vietas. Koordinācija ir vajadzīga arī tā personāla atlasē, drošības pārbaudē, izvērtēšanā, papildu pasākumos un koordinācijā, kurš apmeklēs mācības, lai panāktu, ka irākieši pārņem pieredzi nepārtrauktā veidā. Plānošanas fāzē un īstenošanas fāzē ir vajadzīga arī cieša koordinācija starp EUJUST LEX-IRAQ un dalībvalstīm, kuras nodrošina mācības. To panāk, iesaistot attiecīgo dalībvalstu diplomātiskās pārstāvniecības Irākā un uzturot kontaktus ar dalībvalstīm, kam ir svaiga pieredze misijai būtisku mācību sniegšanā.
   7.   EUJUST LEX-IRAQ misija ir neatkarīga un nodalīta, taču tā papildina un paaugstina vērtību pašreizējiem Irākas valdības un starptautiskās kopienas, jo īpaši Apvienoto Nāciju Organizācijas (ANO) un Amerikas Savienoto Valstu, centieniem. Tā arī attīsta sinerģijas ar atbilstīgiem Savienības un dalībvalstu pūliņiem. Šajā sakarā EUJUST LEX-IRAQ uztur sakarus ar attiecīgajām Irākas iestādēm un padziļina sadarbību un izvairās no darbību dublēšanās ar starptautiskām iesaistītām personām, kas jau darbojas valstī, kā arī ar dalībvalstīm, kas pašreiz realizē mācību projektus Irākā.
   3. pants
   Struktūra

      EUJUST LEX-IRAQ misijas biroji atrodas Briselē un Irākā un to struktūra principā ir šāda:

               a)

               misijas vadītājs;

               b)

               koordinācijas birojs Briselē;

               c)

               birojs Bagdādē ar biroja nodaļu Basra;

               d)

               birojs Erbil (Kurdistānas reģions);

               e)

               mācību objekti, instruktori un eksperti, ko nodrošina dalībvalstis un koordinē EUJUST LEX-IRAQ.

         Šos elementus sīkāk izstrādā Operāciju koncepcijā (CONOPS) un Operācijas plānā (OPLAN).
   4. pants
   Civilās operācijas komandieris
   1.   EUJUST LEX-IRAQ civilās operācijas komandieris ir Civilās plānošanas un īstenošanas centra direktors.
   2.   Civilās operācijas komandieris, kas ir Politikas un drošības komitejas (PDK) politiskā kontrolē un stratēģiskā vadībā un darbojas Savienības Augstā pārstāvja ārlietās un drošības politikas jautājumos (AP) vispārējā pakļautībā, stratēģiskā līmenī īsteno EUJUST LEX-IRAQ vadību un kontroli.
   3.   Civilās operācijas komandieris nodrošina pienācīgu un efektīvu Padomes un PDK lēmumu īstenošanu, tostarp vajadzības gadījumā dodot stratēģiskus norādījumus misijas vadītājam.
   4.   Norīkotais personāls turpina darboties norīkotājas valsts iestāžu vai norīkotājas Savienības iestādes pilnīgā pakļautībā. Valstu iestādes sava personāla, grupu un vienību darbības kontroli nodod civilās operācijas komandierim.
   5.   Civilās operācijas komandierim ir vispārēja atbildība par to, lai nodrošinātu, ka Savienības pienākums rūpēties par personālu tiek pienācīgi izpildīts.
   5. pants
   Misijas vadītājs
   1.   Misijas vadītājs uzņemas atbildību un īsteno misijas vadību un kontroli operācijas vietā.
   2.   Misijas vadītājs saskaņā ar civilās operācijas komandiera norādījumiem īsteno vadību un kontroli attiecībā uz nosūtītāju dalībvalstu personālu, grupām un vienībām, kā arī atbildību par administratīviem un apgādes jautājumiem, tostarp par misijas rīcībā nodotiem aktīviem, līdzekļiem un informāciju.
   3.   Misijas vadītājs dod norādījumus visam misijas personālam, tostarp koordinācijas birojam Briselē, birojam Erbil, birojam Bagdādē un biroja nodaļai Basra, lai EUJUST LEX-IRAQ sekmīgi darbotos operācijas vietā, un saskaņā ar civilās operācijas komandiera stratēģiskiem norādījumiem īsteno misijas ikdienas vadību un darbību koordināciju.
   4.   Misijas vadītājs ir atbildīgs par misijas budžeta izpildi. Par to misijas vadītājs noslēdz līgumu ar Komisiju.
   5.   Misijas vadītājs ir atbildīgs par personāla disciplināro kontroli. Norīkotā personāla disciplināro uzraudzību īsteno attiecīgā valsts iestāde vai Savienības iestāde.
   6.   Misijas vadītājs pārstāv EUJUST LEX-IRAQ un nodrošina tās pienācīgu pamanāmību.
   6. pants
   Personāls
   1.   EUJUST LEX-IRAQ darbinieku skaits un viņu zināšanas atbilst 2. pantā izklāstītajam misijas pamatuzdevumam un 3. pantā izklāstītajai struktūrai.
   2.   EUJUST LEX-IRAQ sastāvā galvenokārt ir personāls, ko norīkojušas dalībvalstis vai Savienības iestādes.
   3.   Katra Savienības dalībvalsts vai iestāde sedz izmaksas, kas saistītas ar tās norīkotajiem darbiniekiem, tostarp ceļa izdevumus, kas rodas, ceļojot uz dislokācijas vietu un no tās, algas, medicīniskas aprūpes izdevumus un piemaksas, izņemot attiecīgās dienas naudas, kā arī piemaksas par grūtībām un risku.
   4.   EUJUST LEX IRAQ pēc vajadzības uz līguma pamata var pieņemt darbā arī starptautisko un vietējo personālu, ja vajadzīgos uzdevumus nevar veikt dalībvalstu norīkotais personāls.
   5.   Personāls veic pienākumus un darbojas misijas interesēs. Personāls ievēro drošības principus un minimālos standartus, kas noteikti Padomes Lēmumā 2001/264/EK (2001. gada 19. marts), ar ko pieņem Padomes drošības reglamentu (2).
   7. pants
   Personāla statuss
   1.   Vajadzības gadījumā par EUJUST LEX-IRAQ personāla statusu, attiecīgā gadījumā ietverot privilēģijas, imunitāti un turpmākās garantijas, kas vajadzīgas EUJUST LEX-IRAQ misijas pabeigšanai un vienmērīgai darbībai, vienojas saskaņā ar procedūru, kas izklāstīta Līguma par Eiropas Savienību 37. pantā.
   2.   Dalībvalsts vai Savienības iestāde, kas ir norīkojusi kādu personāla locekli, ir atbildīga par sūdzību izskatīšanu saistībā ar norīkojumu, ja sūdzību iesniedz personāla loceklis vai ir saņemta sūdzība par viņu. Minētā valsts vai Savienības iestāde ir atbildīga par lietas ierosināšanu pret attiecīgo norīkoto personu.
   8. pants
   Komandķēde
   1.   EUJUST LEX-IRAQ kā krīzes pārvarēšanas operācijai ir vienota komandķēde.
   2.   Par PDK veikto politisko kontroli un EUJUST LEX-IRAQ stratēģisko virzību atbild Padome un AP.
   3.   Civilās operācijas komandieris PDK politiskajā kontrolē atbilstīgi tās stratēģiskajām norādēm un AP vispārējā vadībā ir EUJUST LEX-IRAQ komandieris stratēģiskā līmenī un šajā statusā dod norādījumus misijas vadītājam, kā arī viņu konsultē un tehniski atbalsta.
   4.   Civilās operācijas komandieris ar AP starpniecību sniedz ziņojumus Padomei.
   5.   Misijas vadītājs operācijas vietā īsteno EUJUST LEX-IRAQ vadību un kontroli un darbojas civilās operācijas komandiera tiešā pakļautībā.
   9. pants
   Politiskā kontrole un stratēģiskā virzība
   1.   PDK Padomes un AP pārraudzībā veic misijas politisko kontroli un stratēģisko vadību. Ar šo Padome pilnvaro PDK šajā nolūkā pieņemt attiecīgus lēmumus saskaņā ar Līguma par Eiropas Savienību 38. panta trešo daļu.
   2.   Šis pilnvarojums ietver tiesības izdarīt grozījumus CONOPS un OPLAN. Tas ietver arī tiesības pieņemt lēmumus par misijas vadītāja iecelšanu. Padome saglabā tiesības pieņemt lēmumus par misijas mērķiem un izbeigšanu.
   3.   PDK regulāri iesniedz ziņojumus Padomei.
   4.   PDK regulāri un pēc vajadzības saņem civilās operācijas komandiera un misijas vadītāja ziņojumus par jautājumiem, kas ir viņu kompetencē.
   10. pants
   Drošība
   1.   Saskaņojot darbības ar Padomes Drošības biroju, civilās operācijas komandieris vada misijas vadītāja veikto EUJUST LEX-IRAQ drošības pasākumu plānošanu un nodrošina to pienācīgu un efektīvu īstenošanu saskaņā ar 4. un 8. pantu.
   2.   Misijas vadītājs ir atbildīgs par operācijas drošību un par to, ka nodrošina atbilstību minimālajām drošības prasībām, ko piemēro operācijai, turklāt viņš īsteno šo atbildību, ievērojot Eiropas Savienības politiku par tā personāla drošību, ko izvieto ārpus Savienības, lai veiktu operācijas saskaņā ar Līguma par Eiropas Savienību V sadaļu, un minētās politikas pavaddokumentiem.
   3.   Attiecībā uz misijas elementiem, ko īsteno dalībvalstīs, uzņēmēja valsts veic visus vajadzīgos un atbilstīgos pasākumus, lai nodrošinātu dalībnieku un instruktoru drošību tās teritorijā.
   4.   Attiecībā uz koordinācijas biroju Briselē vajadzīgos un atbilstīgos pasākumus organizē Padomes Ģenerālsekretariāta (PĢS) Drošības birojs sadarbībā ar uzņēmējas dalībvalsts iestādēm.
   5.   Ja mācības notiek trešā valstī, Savienība, iesaistot attiecīgās dalībvalstis, lūdz trešās valsts iestādes veikt attiecīgus pasākumus saistībā ar dalībnieku un instruktoru vai ekspertu drošību attiecīgās valsts teritorijā.
   6.   EUJUST LEX-IRAQ ir īpašs misijas drošības ierēdnis, kas ir pakļauts misijas vadītājam.
   7.   Misijas vadītājs saskaņā ar AP norādījumiem apspriežas ar PDK par drošības jautājumiem, kas ietekmē misijas īstenošanu.
   8.   EUJUST LEX-IRAQ darbinieki, instruktori un eksperti apmeklē obligātas drošības apmācības, ko organizē PĢS Drošības birojs, kā arī vajadzības gadījumā piedalās medicīniskās pārbaudēs pirms jebkura norīkojuma vai brauciena uz Irāku.
   9.   Dalībvalstis veicina to, lai EUJUST LEX-IRAQ misijai, jo īpaši birojiem Irākā, personālam, instruktoriem un ekspertiem, kas ceļo uz Irāku un atpakaļ, pēc vajadzības Irākā nodrošina drošu mitekli, bruņuvestes un stingru aizsardzību, kā arī atbilstīgi citas drošības prasības atrodoties Irākā. Šajā nolūkā misijas vadītājs drīkst pēc vajadzības slēgt atbilstīgas vienošanās ar dalībvalstīm vai vietējām iestādēm.
   11. pants
   Finanšu noteikumi
   1.   Bāzes finansējums to izdevumu segšanai, kas no 2010. gada 1. jūlija līdz 2011. gada 30. jūnijam saistīti ar misiju, ir EUR 17 500 000.
   2.   Par finanšu atsauces summu turpmākiem laikposmiem lēmumu pieņem Padome.
   3.   Visus izdevumus pārvalda saskaņā ar procedūrām un noteikumiem, ko piemēro Eiropas Savienības vispārējam budžetam.
   4.   Ņemot vērā īpašo drošības situāciju Irākā, pakalpojumus Bagdādē un Basra sniedz saskaņā ar esošajiem līgumiem, ko noslēdz Apvienotā Karaliste un vajadzības gadījumā citas dalībvalstis, vai saskaņā ar nolīgumiem, kas noslēgti starp Irākas iestādēm un uzņēmumiem, kas sniedz minētos pakalpojumus un iesniedz par tiem rēķinus. EUJUST LEX-IRAQ budžets sedz šādus izdevumus. Apvienotā Karaliste vai citas atbilstīgās dalībvalstis, apspriežoties ar misijas vadītāju, sniedz Padomei pietiekamu informāciju par šiem izdevumiem.
   5.   Misijas vadītājs ir Komisijas pārraudzībā un ziņo Komisijai par pilnīgi visiem pasākumiem, kas veikti saistībā ar viņa līgumu.
   6.   Finanšu noteikumos ņem vērā EUJUST LEX-IRAQ operatīvās vajadzības, tostarp aprīkojuma savietojamību.
   7.   Izdevumi ir atļauti no dienas, kad šis Lēmums stājas spēkā.
   8.   Aprīkojumu un materiālus koordinācijas birojam Briselē pērk vai nomā Savienības vārdā.
   12. pants
   Trešo valstu dalība
   1.   Neskarot Savienības lēmumu pieņemšanas autonomiju un tās vienoto iestāžu sistēmu, kandidātvalstis un citas trešās valstis var uzaicināt piedalīties EUJUST LEX-IRAQ, ja tās sedz izmaksas, kas saistītas ar to norīkotiem policijas ekspertiem un/vai civilo personālu, tostarp algas, pabalstus, medicīniskās aprūpes izdevumus, augsta riska pakāpes apdrošināšanu un ceļa izdevumus, kuri rodas, ceļojot uz Irāku un no tās, un vajadzības gadījumā piedalās EUJUST LEX-IRAQ darbības izmaksu segšanā.
   2.   Ar šo Padome pilnvaro PDK pieņemt attiecīgus lēmumus par ierosināta ieguldījuma pieņemšanu.
   3.   Trešām valstīm, kas sniedz ieguldījumu EUJUST LEX-IRAQ, ir tādas pašas tiesības un pienākumi attiecībā uz operācijas ikdienas pārvaldību kā dalībvalstīm, kuras piedalās operācijā.
   4.   PDK pienācīgi rīkojas attiecībā uz dalības mehānismiem un vajadzības gadījumā iesniedz Padomei priekšlikumu, cita starpā par noteikumiem attiecībā uz trešo valstu iespējamo finansiālo dalību vai materiālu atbalstu.
   5.   Sīki izstrādātus noteikumus par trešo valstu dalību iekļauj nolīgumos, ko slēdz saskaņā ar Līguma par Eiropas Savienību 37. pantu, un vajadzības gadījumā papildu tehniskos noteikumos. Ja Savienība un trešā valsts ir noslēgušas nolīgumu, ar ko paredz attiecīgās trešās valsts dalības mehānismu ES krīzes pārvarēšanas operācijās, tāda nolīguma noteikumus piemēro saistībā ar šo misiju.
   13. pants
   Koordinācija
   1.   Neskarot komandķēdes pilnvaras, misijas vadītājs cieši koordinē darbības ar ES delegāciju Irākā, nodrošinot konsekventu Savienības rīcību, atbalstot Irāku.
   2.   Misijas vadītājs cieši koordinē darbības ar attiecīgo dalībvalstu diplomātisko misiju vadītājiem.
   3.   Misijas vadītājs sadarbojas ar citiem starptautiskiem darbību veicējiem, kas atrodas valstī, jo īpaši ar ANO.
   14. pants
   Klasificētas informācijas izpaušana
   Saskaņā ar Padomes drošības reglamentu un misijas operatīvām vajadzībām AP ir pilnvarots attiecīgajos gadījumos uzņēmējvalstij un ANO nodot ES klasificētu informāciju un misijai sagatavotos dokumentus ar slepenības pakāpi līdz “RESTREINT UE”. Šim nolūkam paredz pasākumus uz vietas.
   AP ir pilnvarots ar šo lēmumu saistītām trešām valstīm nodot Savienības neklasificētus dokumentus, kas ir saistīti ar Padomes apspriedēm par misiju, uz kuriem attiecas dienesta noslēpuma ievērošanas pienākums atbilstīgi Padomes reglamenta 6. panta 1. punktam (3).
   15. pants
   Informācijas analīzes un sakaru centrs

      EUJUST LEX-IRAQ vajadzībām aktivizē Informācijas analīzes un sakaru centru.
   16. pants
   Stāšanās spēkā
   Šis lēmums stājas spēkā tās pieņemšanas dienā.
   To piemēro no 2010. gada 1. jūlija līdz 2012. gada 30. jūnijam.

      Luksemburgā, 2010. gada 14. jūnijā

            Padomes vārdā –

            priekšsēdētāja

         C. ASHTON

      (1)  OV L 62, 9.3.2005., 37. lpp.

      (2)  OV L 101, 11.4.2001., 1. lpp.

      (3)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).


title: 2009/173/EK: Padomes Lēmums ( 2007. gada 5. jūnijs ), lai parakstītu un provizoriski piemērotu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

text:
               6.3.2009

               LV

               Eiropas Savienības Oficiālais Vēstnesis

               L 62/7

         PADOMES LĒMUMS
   (2007. gada 5. jūnijs),
   lai parakstītu un provizoriski piemērotu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
   (2009/173/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 44. panta 2. punktu, 47. panta 2. punkta trešo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta pirmās daļas otro teikumu,
   ņemot vērā Bulgārijas Republikas un Rumānijas Pievienošanās līgumu un jo īpaši tā 4. panta 3. punktu,
   ņemot vērā Bulgārijas un Rumānijas Pievienošanās aktu un jo īpaši tā 6. panta 2. punktu,
   ņemot vērā Komisijas priekšlikumu,
   tā kā:

               (1)

               Padome 2006. gada 23. oktobrī pilnvaroja Komisiju Kopienas un tās dalībvalstu vārdā veikt sarunas ar Azerbaidžānas Republiku par Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.

               (2)

               Protokols būtu jāparaksta Eiropas Kopienu un to dalībvalstu vārdā, ņemot vērā tā iespējamo noslēgšanu vēlāk.

               (3)

               Protokols būtu jāpiemēro provizoriski no 2007. gada 1. janvāra, kamēr tiek pabeigtas procedūras tā formālai noslēgšanai,

         IR NOLĒMUSI ŠĀDI.
   1. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Eiropas Kopienu un to dalībvalstu vārdā parakstīt Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, ņemot vērā tā iespējamo noslēgšanu vēlāk.
   Protokola teksts ir pievienots šim lēmumam (1).
   2. pants
   Līdz protokola spēkā stāšanās brīdim to provizoriski piemēro no 2007. gada 1. janvāra.

      Luksemburgā, 2007. gada 5. jūnijā

            Padomes vārdā —

            priekšsēdētājs

         P. STEINBRÜCK

      (1)  Skatīt šā Oficiālā Vēstneša 9. lpp.
    ---documentbreak---

               6.3.2009

               LV

               Eiropas Savienības Oficiālais Vēstnesis

               L 62/9

         PROTOKOLS PARTNERĪBAS UN SADARBĪBAS NOLĪGUMAM
   starp Eiropas Kopienām un to dalībvalstīm, no vienas puses, un Azerbaidžānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
   BEĻĢIJAS KARALISTE,
   BULGĀRIJAS REPUBLIKA,
   ČEHIJAS REPUBLIKA,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   IGAUNIJAS REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   KIPRAS REPUBLIKA,
   LATVIJAS REPUBLIKA,
   LIETUVAS REPUBLIKA,
   LUKSEMBURGAS LIELHERCOGISTE,
   UNGĀRIJAS REPUBLIKA,
   MALTAS REPUBLIKA,
   NĪDERLANDES KARALISTE,
   AUSTRIJAS REPUBLIKA,
   POLIJAS REPUBLIKA,
   PORTUGĀLES REPUBLIKA,
   RUMĀNIJA,
   SLOVĒNIJAS REPUBLIKA,
   SLOVĀKIJAS REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ĪRIJAS APVIENOTĀ KARALISTE,
   turpmāk “dalībvalstis”, kuras pārstāv Eiropas Savienības Padome, un
   EIROPAS KOPIENA UN EIROPAS ATOMENERĢIJAS KOPIENA,
   turpmāk “Kopienas”, kuras pārstāv Eiropas Savienības Padome un Eiropas Komisija,
   no vienas puses, un
   AZERBAIDŽĀNAS REPUBLIKA,
   no otras puses,
   turpmāk šajā protokolā “Puses”,
   ŅEMOT VĒRĀ Līgumu starp Beļģijas Karalisti, Čehijas Republiku, Dānijas Karalisti, Vācijas Federatīvo Republiku, Igaunijas Republiku, Grieķijas Republiku, Spānijas Karalisti, Francijas Republiku, Īriju, Itālijas Republiku, Kipras Republiku, Latvijas Republiku, Lietuvas Republiku, Luksemburgas Lielhercogisti, Ungārijas Republiku, Maltas Republiku, Nīderlandes Karalisti, Austrijas Republiku, Polijas Republiku, Portugāles Republiku, Slovēnijas Republiku, Slovākijas Republiku, Somijas Republiku, Zviedrijas Republiku, Lielbritānijas un Ziemeļīrijas Apvienoto Karalisti (Eiropas Savienības dalībvalstīm) un Bulgārijas Republiku un Rumāniju par Bulgārijas Republikas un Rumānijas pievienošanos Eiropas Savienībai, kas parakstīts 2005. gada 25. aprīlī Luksemburgā un ko piemēro no 2007. gada 1. janvāra,
   ŅEMOT VĒRĀ jauno situāciju attiecībās starp Azerbaidžānas Republiku un Eiropas Savienību, kas izriet no divu jaunu dalībvalstu pievienošanās ES un paver jaunas iespējas un rada izaicinājumus Azerbaidžānas Republikas un Eiropas Savienības sadarbībai,
   ŅEMOT VĒRĀ Pušu vēlēšanos nodrošināt PSN mērķu sasniegšanu un principu īstenošanu,
   IR VIENOJUŠĀS PAR TURPMĀKO.
   1. pants
   Bulgārijas Republika un Rumānija ir Puses Partnerības un sadarbības nolīgumā, ar ko izveido partnerību starp Eiropas Kopienām un to dalībvalstīm, no vienas puses, un Azerbaidžānu, no otras puses, kas parakstīts 1996. gada 22. aprīlī Luksemburgā un stājās spēkā 1999. gada 1. jūlijā (turpmāk – “Nolīgums”), un tāpat kā pārējās Kopienas dalībvalstis pieņem un ņem vērā Nolīgumu, kā arī tajā pašā dienā parakstītajam Nobeiguma aktam pievienotās kopīgās deklarācijas, vēstuļu apmaiņu un Azerbaidžānas Republikas deklarāciju, kā arī Nolīguma 2004. gada 18. maija protokolu.
   2. pants
   Šis protokols ir Nolīguma sastāvdaļa.
   3. pants
   1.   Šo protokolu saskaņā ar savām procedūrām apstiprina Kopienas, Eiropas Savienības Padome dalībvalstu vārdā un Azerbaidžānas Republika.
   2.   Puses viena otrai paziņo par iepriekšējā punktā minēto attiecīgo procedūru pabeigšanu. Apstiprināšanas instrumentus deponē Eiropas Savienības Padomes Ģenerālsekretariātā.
   4. pants
   1.   Šis protokols stājas spēkā pirmā mēneša pirmajā dienā pēc pēdējā apstiprināšanas instrumenta deponēšanas.
   2.   Līdz protokola spēkā stāšanās brīdim to provizoriski piemēro no 2007. gada 1. janvāra.
   5. pants
   1.   Nolīguma, Nobeiguma akta un visu tam pievienoto dokumentu tekstu, kā arī Nolīguma 2004. gada 18. maija protokola tekstu sagatavo bulgāru un rumāņu valodā.
   2.   Tos pievieno šim protokolam, un tie ir vienlīdz autentiski tekstiem pārējās valodās, kurās ir sagatavots Nolīgums, Nobeiguma akts un tam pievienotie dokumenti, kā arī Nolīguma 2004. gada 18. maija protokols.
   6. pants
   Šis protokols ir sagatavots divos oriģināleksemplāros angļu, bulgāru, čehu, dāņu, franču, grieķu, holandiešu, igauņu, itāļu, maltiešu, latviešu, lietuviešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un azerbaidžāņu valodā; visi teksti ir vienlīdz autentiski.

      Съставено в Брюксел на девети декември две хиляди и осма година.
      Hecho en Bruselas, el nueve de diciembre de dos mil ocho.
      V Bruselu dne devátého prosince dva tisíce osm.
      Udfærdiget i Bruxelles den niende december to tusind og otte.
      Geschehen zu Brüssel am neunten Dezember zweitausendacht.
      Kahe tuhande kaheksanda aasta detsembrikuu üheksandal päeval Brüsselis.
      'Εγινε στις Βρυξέλλες, στις εννέα Δεκεμβρίου δύο χιλιάδες οκτώ.
      Done at Brussels on the ninth day of December in the year two thousand and eight.
      Fait à Bruxelles, le neuf décembre deux mille huit.
      Fatto a Bruxelles, addì nove dicembre duemilaotto.
      Briselē, divtūkstoš astotā gada devītajā decembrī.
      Priimta du tūkstančiai aštuntų metų gruodžio devintą dieną Briuselyje.
      Kelt Brüsszelben, a kétezer-nyolcadik év december havának kilencedik napján.
      Magħmul fi Brussell, fid-disa jum ta' Diċembru tas-sena elfejn u tmienja.
      Gedaan te Brussel, de negende december tweeduizend acht.
      Sporządzono w Brukseli, dnia dziewiątego grudnia roku dwa tysiące ósmego.
      Feito em Bruxelas, em nove de Dezembro de dois mil e oito.
      Adoptat la Bruxelles la nouă decembrie două mii opt.
      V Bruseli deviateho decembra dvetisícosem.
      V Bruslju, dne devetega decembra leta dva tisoč osem.
      Tehty Brysselissä yhdeksäntenä päivänä joulukuuta vuonna kaksituhattakahdeksan.
      Som skedde i Bryssel den nionde december tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Азербайджан
         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanu
         Pela República do Azerbaijão
         Pentru Republica Azerbaidjan
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar


title: Padomes Lēmums (2000. gada 8. maijs), kas attiecas uz Konvencijā par Ziemeļaustrumu Atlantijas reģiona jūras vides aizsardzību iekļautā jaunā V pielikuma apstiprināšanu Kopienas vārdā, kurš attiecas uz jūras vides ekosistēmu un bioloģiskās dažādības aizsardzību, un attiecīgā 3. papildinājuma apstiprināšanu Kopienas vārdā

text:
Svarīgs juridisks paziņojums

|

32000D0340

Oficiālais Vēstnesis L 118 , 08/05/2000 Lpp. 0044 - 0047

		Padomes Lēmums(2000. gada 8. maijs),kas attiecas uz Konvencijā par Ziemeļaustrumu Atlantijas reģiona jūras vides aizsardzību iekļautā jaunā V pielikuma apstiprināšanu Kopienas vārdā, kurš attiecas uz jūras vides ekosistēmu un bioloģiskās dažādības aizsardzību, un attiecīgā 3. papildinājuma apstiprināšanu Kopienas vārdā(2000/340/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 175. panta 1. punktu saistībā ar 300. panta 2. punkta pirmo teikumu un 300. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) Atbilstīgi Lēmumam 98/249/EK [3] Kopiena ir līgumslēdzēja puse Konvencijai par Ziemeļaustrumu Atlantijas reģiona jūras vides aizsardzību (OSPAR Konvencijas).(2) OSPAR Konvencijas mērķis ir aizkavēt un likvidēt piesārņojumu un aizsargāt jūras vidi no cilvēku darbības kaitīgās ietekmes; tā stājās spēkā 1998. gada 25. martā.(3) OSPAR Konvencijas izpildinstitūcija (OSPAR Komisija) var pieņemt Konvencijas grozījumus, tostarp jaunus pielikumus un papildinājumus; tā ir pieņēmusi jaunu pielikumu, kas ir V pielikums par jūras vides ekosistēmu un bioloģiskās dažādības aizsardzību un saglabāšanu, 3. papildinājumu, kas izriet no minētā pielikuma, un Nolīgumu par konkrētu V pielikuma jēdzienu nozīmi.(4) Vides saglabāšana, aizsardzība un vides kvalitātes uzlabošana, ieskaitot dabisko biotopu un savvaļas augu un dzīvnieku saglabāšanu un bioloģiskās dažādības aizsardzību, ir vispār svarīgi mērķi, ko Kopiena vēlas sasniegt, kā paredzēts Līguma 174. pantā; jaunais OSPAR Konvencijas V pielikums veicinās šā mērķa sasniegšanu.(5) Kopiena ir pieņēmusi pasākumus jomā, uz kuru attiecas V pielikums; tai jāuzņemas starptautiskās saistībās šajā jomā.(6) V pielikuma mērķi papildina mērķus, kas noteikti Padomes 1979. gada 2. aprīļa Direktīvā 79/409/EEK par savvaļas putnu aizsardzību [4] un Padomes 1992. gada 21. maija Direktīvā 92/43/EEK par dabisko biotopu un savvaļas dzīvnieku un augu aizsardzību [5]; minētās direktīvas paredz Kopienas biotopu un sugu aizsardzības sistēmu ģeogrāfiskajā apgabalā, uz kuru tās attiecas; apstāklis, ka Kopiena ir pieņēmusi V pielikumu, neliedz īstenot minētās direktīvas.(7) Komisija saskaņā ar Padomes secinājumiem par sarunu direktīvām piedalījās Konvencijas par Ziemeļaustrumu Atlantijas reģiona jūras vides aizsardzību V pielikuma izstrādē.(8) Kopienai jāapstiprina V pielikums Konvencijai par Ziemeļaustrumu Atlantijas reģiona jūras vides aizsardzību (arī attiecīgais 3. papildinājums),IR PIEŅĒMUSI ŠO LĒMUMU.Vienīgais pants1. Ar šo Kopienas vārdā tiek apstiprināts Konvencijas par Ziemeļaustrumu Atlantijas reģiona jūras vides aizsardzību V pielikums (arī attiecīgais 3. papildinājums).Minētā V pielikuma teksts ir pievienots lēmumam.2. Komisija ir pilnvarota informēt OSPAR Komisiju par 1. punktā minēto apstiprinājumu.Briselē, 2000. gada 8. maijāPadomes vārdā —priekšsēdētājsE. Ferro Rodrigues[1] OV C 158, 4.6.1999., 1. lpp.[2] Atzinums sniegts 1999. gada 27. oktobrī (Oficiālajā Vēstnesī vēl nav publicēts).[3] OV L 104, 3.4.1998., 1. lpp.[4] OV L 103, 25.4.1979., 1. lpp. Direktīvā jaunākie grozījumi izdarīti ar Direktīvu 97/49/EK (OV L 223, 13.8.1997., 9. lpp.).[5] OV L 206, 22.7.1992., 7. lpp. Direktīvā jaunākie grozījumi izdarīti ar Direktīvu 97/62/EK (OV L 305, 8.11.1997., 42. lpp.).--------------------------------------------------